Commune Insulanorum
Commune Insulanorum (Graece Τὸ κοινὸν τῶν νησιωτῶν) fuit consociatio civitatum insularium Maris Aegaei suadente Antigono Monophthalmo constituta, cui postea filius Demetrius I Poliorcetes regesque Ptolemaei primus et alter praefuerunt. Commune Insulanorum anno 314 a.C.n. iussu Antigoni regis constituta est, ut ex inscriptione IG XII 4.1036 satis constat. Antigono anno 301 mortuo, Ptolemaeus I potestatem a Demetrio inter annos 288 et 286 subripuit. Imperium autem Ptolemaeorum, post proelia iuxta Coum anno 261, Ephesum anno 258 et Andrum anno 246/245 a.C.n. commissa, e Cycladibus graduatim exclusum est.